Diari Oficial de la Generalitat Valenciana


Sumari del DOGV 9657, del 08-08-2023 (2023/8217)

RESOLUCIÓ de 17 de juliol de 2023, del director general de Valenciana d'Estratègies i Recursos per a la Sostenibilitat Ambiental, SA, per la qual es publica la modificació dels articles 1 (denominació social), 2 (objecte social), 4 i 17 dels estatuts socials de l'entitat, i l'addició d'un nou article 9 bis.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9657

Data del DOGV
:   08-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8217


Data del document
:   17-07-2023

Organisme emissor


Tipus de document
:   Resolució

Anàlisi jurídica

 Descriptors 

:   * Valenciana d'Estratègies i Recursos per a la Sostenibilitat Ambiental, SA
    * Valenciana d'Aprofitament Energètic de Residus, SA
    * reglament intern
    * legislació

RESOLUCIÓ de 17 de juliol de 2023, del director general de Valenciana d'Estratègies i Recursos per a la Sostenibilitat Ambiental, SA, per la qual es publica la modificació dels articles 1 (denominació social), 2 (objecte social), 4 i 17 dels estatuts socials de l'entitat, i l'addició d'un nou article 9 bis. [2023/8217]  
L'article 65 de la Llei 10/2015, de 29 de desembre, de mesures fiscals, de gestió administrativa i financera i d'organització de la Generalitat, va introduir una nova disposició addicional dèsset en la Llei 1/2013, de 21 de maig, de mesures de reestructuració i racionalització del sector públic empresarial i fundacional de la Generalitat, en virtut de la qual els estatuts socials de les societats mercantils de la Generalitat a què es refereix l'article 156 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i les seues modificacions, una vegada aprovades i inscrites en els registres corresponents, han de publicar-se en el Diari Oficial de la Generalitat Valenciana, sense perjuí del que disposa la normativa de transparència.  
  
La Junta General d'Accionistes de la mercantil, en sessió celebrada en data 19 de maig de 2023, amb caràcter universal, va aprovar la modificació dels articles 1 (denominació social), 2 (objecte social), 4 i 17 dels Estatuts Socials de l'entitat, i l'addició d'un nou article 9 bis. Aquest acord va ser elevat a escriptura pública en data 20 de juny de 2023, davant del notari de l'il·lustre Col·legi de València Víctor Manuel Noguera Marí, amb el número 869 del seu protocol, i posteriorment inscrit en el Registre Mercantil de València en data 4 de juliol de 2023.  
  
En conseqüència, amb l'objecte de complir allò que s'ha establit per la disposició addicional dèsset de la referida Llei 1/2013, es transcriuen a continuació els articles 1 (denominació social), 2 (objecte social), 4 i 17 dels Estatuts Socials de l'entitat, que incorporen les modificacions aprovades, així com el nou article 9 bis dels Estatuts Socials de la mercantil Valenciana d'Estratègies i Recursos per a la Sostenibilitat Ambiental, SA:  
  
  
Modificació dels articles 1 (denominació social), 2 (objecte social), 4 i 17 dels estatuts socials de l'entitat, i addició d'un nou article 9 bis  
  
  
«Article 1  
La societat es denomina Valenciana d'Estratègies i Recursos per a la Sostenibilitat Ambiental, SA.  
  
Article 2  
La Societat tindrà com a objecte:  
1. La construcció d'infraestructures destinades a l'emmagatzematge, valoració o eliminació de qualsevol tipus de residus, així com la seua gestió, arreplega, transport, emmagatzematge, depòsit, tractament, reciclatge, transformació i eliminació, la comercialització i venda dels productes resultants, així com la regeneració dels sòls contaminats. La realització d'actuacions destinades a la prevenció i minimització de residus, activitats de gestió d'envasos i residus d'envasos i de residus d'aparells elèctrics i electrònics, la realització i implantació d'actuacions de sensibilització per al foment del reciclatge de residus, promoure i implantar bones pràctiques mediambientals als efectes de valoració de qualsevol tipologia de residus, elaboració de compost, arreplega de restes de poda agrícola i massa forestal, aprofitament de matèria orgànica destinada a reciclatge, experimentació i investigació en matèria de reciclatge, a soles o conjuntament amb qualsevol entitat, el foment de la devolució dels envasos i la reutilització. Així mateix participar en campanyes de divulgació d'hàbits mediambientals ecològics i alimentaris saludables i plans de consum d'aliments sans, especialment ecològics i de promoció de consum de fruites i hortalisses, aliments ecològics, artesans i productes forestals autòctons. La intervenció en processos agroalimentaris i en la distribució de productes agroalimentaris o forestals, intervenint en l'elaboració, transformació i la logística; sol·licitar ser autoritzat en processos de concessió d'ajudes i de participació en campanyes públiques i en la distribució i subministrament de productes entre la ciutadania, escoles, centres sanitaris, socials, especialment la infància i els majors. Participar en campanyes, especialment d'emergència, que requerisca o assigne qualsevol entitat pública radicada en el territori valencià i en el seguiment, avaluació, publicitat o mesures d'acompanyament.  
  
2. La protecció, conservació, manteniment, vigilància, millora, recuperació, rehabilitació, investigació i gestió necessàries per al manteniment de les condicions ambientals de qualsevol espai natural, siga legalment protegit o no, així com de pedreres, graveres i altres explotacions d'àrids, riberes, marges, llits i conques fluvials, litorals i llits marins, pastures, masses arbòries, forests i terrenys forestals, en general, de qualsevol espai o bé susceptible de protecció o tractament pels valors ambientals que continga.  
3. La protecció, conservació, manteniment, vigilància, millora, recuperació i repoblació de la flora i fauna. La participació en campanyes de lluita contra plagues forestals o agràries.  
4. La gestió, vigilància, aprofitament i regeneració de forests i la resta de recursos forestals; la protecció hidrològica de marges, riberes i conques; la protecció, recàrrega i regeneració d'aqüífers i rius; la depuració i el sanejament de les aigües, la protecció, tractament i regeneració de sòls.  
5. L'experimentació, investigació i seguiment de tècniques i coneixements relatius a la prevenció dels efectes del canvi climàtic, a qualsevol forma de contaminació atmosfèrica, i si correspon, la comercialització i venda d'aquestes tècniques i coneixements; la protecció, conservació, millora, recuperació, investigació i gestió necessària per al manteniment i regeneració de les condicions ambientals atmosfèriques.  
  
6. La realització d'estudis d'impacte ambiental, execució d'aquests i vigilància de les mesures correctores o de les condicions ambientals.  
  
7. La realització de qualsevol tipus de tasques en relació amb la consultoria, implantació i manteniment de sistemes de gestió de la qualitat i excel·lència empresarial, sistemes de gestió ambientals, sistemes i models d'eficiència energètica, així com la realització d'auditories externes a fi d'evidenciar el compliment pels mencionats sistemes de la normativa establida en el marc de referència corresponent.  
  
8. La realització d'activitats destinades a la detecció i prevenció de catàstrofes mediambientals (incendis, inundacions, etc.), l'extinció d'incendis i la restauració paisatgística, així com activitats d'investigació i divulgació en la matèria.  
9. L'elaboració d'estudis, treballs i dictàmens, així com l'organització de cursos, xarrades, jornades, conferències, taules redones, activitats de divulgació, educació, difusió o ensenyança en matèries relacionades amb l'objecte social.  
10. Gestió i protecció de recursos hídrics, construcció i explotació d'infraestructures hidràuliques, modernització de regadius, reutilització i estalvi d'aigua, així com activitats destinades al control i protecció de la qualitat de l'aigua, incloent-hi la presa de mostres i estudi analític (físic, químic i microbiològic) de les aigües d'abastiment litorals, continentals i abocaments per a la determinació de la seua qualitat i la realització dels estudis i investigacions necessàries, així com les experimentacions, assajos, aplicacions i divulgació necessària per a la millora i manteniment de la qualitat de les aigües.  
11. La realització d'obres de construcció civil, serveis i tasques forestals, agropecuàries i silvícoles, restauració d'espais mediambientals, tractament, distribució i venda de residus forestals, agrícoles, industrials o de qualsevol altre tipus, susceptibles d'aprofitament energètic.  
12. Construcció i gestió d'infraestructures agràries i ramaderes, explotacions agropecuàries, exercici d'activitats relacionades amb la millora de l'entorn rural, optimització de regadius, sostenibilitat i biomassa; així com les activitats encaminades a l'optimització dels recursos naturals i la investigació, experimentació, capacitació i transferència de tecnologia.  
13. L'ordenació, desenrotllament, protecció i millora de les produccions agrícoles, ramaderes i pesqueres, així com la formació i capacitació professional maritimopesquera.  
14. La realització d'activitats relatives a l'ordenació del territori i el litoral, així com la gestió de polítiques de paisatge.  
15. La realització de qualsevol tipus d'actuacions destinades a millorar la qualitat de vida de les zones rurals, elaboració d'estratègies per a desenrotllar-les, així com qualsevol tipus d'activitats destinades a la modernització del sector pesquer i agroalimentari.  
16. El finançament de la construcció o explotació de les infraestructures i de la resta d'actuacions que siguen objecte de comanda.  
17. La realització de subministraments, serveis i obres complementàries o accessòries a les mencionades abans.  
18. L'arrendament i subarrendament de qualsevol tipus de béns mobles o immobles relacionats amb l'objecte social de l'empresa.  
19. La realització de qualsevol tipus de tasques en relació amb la consultoria, estudis i informes en temes relacionats amb el foment, la implantació d'energies renovables, eficiència energètica i economia circular. Actuacions de suport tècnic en matèries relacionades amb l'objecte social de l'entitat.  
20. La realització de tasques d'assistència tècnica i formativa en matèria d'organització, recopilació, tractament i digitalització documental, de gestió i conformació de biblioteques, registres i arxius, siguen de text, d'imatges o so, en qualsevol suport.  
21. La realització de les funcions d'entitat col·laboradora en els termes establits en la Llei 38/2003, de 17 de novembre, general de subvencions i en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. Suport a la gestió de fons europeus.  
Si alguna disposició legal exigira, per a l'exercici d'alguna de les activitats compreses en l'objecte social, alguna autorització administrativa, o inscripció en Registres Públics, aquestes activitats no podrien iniciar-se abans que s'hagen complit els requisits administratius exigits.  
  
En tot el que siga necessari, les activitats assenyalades anteriorment podran ser executades a través dels professionals oportuns amb títol oficial. Les activitats integrants de l'objecte social podran ser portades a terme totalment o parcialment, de manera indirecta, per mitjà de la titularitat d'accions o de participacions en societats amb objecte idèntic o anàleg.  
  
Article 4  
La societat es va constituir per temps indefinit, i va començar les seues operacions el dia de l'atorgament de l'escriptura de constitució. La societat es configura com una empresa integrada en el sector públic de la Generalitat, de conformitat amb el que estableixen els articles 2.3 i 156 de la Llei 1/2015, de 6 de febrer, de la Generalitat, d'hisenda  pública, del sector públic instrumental i de subvencions i tindrà la consideració de mitjà propi personificat i servei tècnic de l'Administració de la Comunitat Autònoma Valenciana (Generalitat Valenciana) i dels poders adjudicadors que en depenen, així com del Consorci del Pla zonal de residus 6 Àrea de Gestió A1 (Consorci MARE), del Consorci del Pla zonal de residus 8 Àrea de Gestió A3 (Consorci CREA), del Consorci del Pla zonal de residus 11 Àrea de Gestió A6 (Consorci Vega Baja Sostenible), així com dels poders adjudicadors que d'aquests consorcis depenen, sempre que es complisquen els requisits establits en l'article 12 de la Directiva 2014/24/UE, del Parlament Europeu i del Consell de 26 de febrer de 2014, sobre contractació pública, i en l'article 32.4 de la Llei 9/2017, de 8 de novembre, de contractes del sector públic.  
  
  
La societat queda obligada a realitzar les comeses que li confien els poders adjudicadors dels quals és mitjà propi personificat, sempre que siguen propis de les activitats que constitueixen el seu objecte social. Així, les relacions entre la societat i els poders adjudicadors de què depén són, a tots els efectes, de caràcter obligatori, intern, dependent i subordinat.  
Els encàrrecs que es puguen conferir a la societat, de conformitat amb l'article 32 de la Llei 9/2017, de 8 de novembre, de contractes del sector públic, per part de totes les entitats anteriors, no tindran la consideració de «contractes» als efectes del que disposa la referida norma, i queden exclosos del seu àmbit d'aplicació. Aquest règim determina la impossibilitat que la societat participe en les licitacions públiques de contractes a què fa referència la Llei 9/2017 convocades per les entitats de què la societat siga mitjà propi, sense perjuí que, quan no hi concórrega cap licitador, puga encarregar-se'ls l'execució de la prestació objecte d'aquestes.  
  
La societat queda sotmesa als termes establits en la Llei 9/2017, de 8 de novembre, de contractes del sector públic, en la seua condició de poder adjudicador no administració pública (PANAP). Les comeses que se li confien a la societat per part dels poders adjudicadors que la controlen, es podran articular per qualsevol de les vies establides en l'apartat primer de l'article 4 de la Llei 12/2010, de 21 de juliol, de la Generalitat, de mesures urgents per a agilitzar l'exercici d'activitats productives i la creació de l'ocupació, en la seua nova redacció donada per l'article 103 de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat.  
  
Article 9 bis. Assistència i reunions per mitjans telemàtics  
Es preveu la possibilitat d'assistència a les sessions de la Junta General i del Consell d'Administració per mitjans telemàtics, que garantisquen degudament la identitat del subjecte que utilitze aquests mitjans, i en la convocatòria han de descriure's els terminis, formes i modes d'exercici dels drets dels socis i consellers/res per a permetre l'adequat desenrotllament de la sessió. Així mateix, les sessions de la Junta General i del Consell d'Administració es podran convocar per a ser celebrades sense assistència física dels socis o els seus representants, exclusivament telemàtiques (videoconferència o conferència múltiple), que asseguren l'autenticitat i la connexió bilateral o plurilateral en temps real amb imatge i/o so dels assistents en remot. Els mitjans telemàtics garantiran degudament la identitat dels participants que haurà de quedar acreditada pel secretari o la secretària de la sessió. Així doncs, complint els requisits de la legislació vigent, podran celebrar-se reunions encara que els concurrents es troben en diferents llocs geogràfics, sempre que estiguen interconnectats entre si per videoconferència o altres mitjans telemàtics que permeten el reconeixement i identificació dels assistents i la permanent comunicació entre ells. Les sessions s'entendran celebrades en el domicili social de la societat, independentment del lloc on es produïsca la connexió de cada assistent.  
  
  
Article 17  
El Consell designarà d'entre els seus membres un president o presidenta, un vicepresident o vicepresidenta primer, un vicepresident o vicepresidenta segon, un secretari o secretària i un vicesecretari o vicesecretària, sempre que els nomenaments no hagen sigut realitzats per la Junta General. El Consell realitzarà la sessió quan ho dispose el president o presidenta, qui així mateix haurà de convocar-la quan li ho sol·liciten dos o més membres del Consell. Tot conseller o consellera podrà fer-se representar per un altre conseller o una altra. La representació es conferirà per escrit, per mitjà d'una carta dirigida al president o presidenta. El Consell d'Administració quedarà vàlidament constituït quan concórreguen a la reunió, presents i representats, la mitat més un dels seus components i si és nombre imparell, la majoria dels consellers o conselleres. Els acords s'adoptaran per majoria absoluta dels consellers o conselleres concurrents a la sessió.  
El president o presidenta dirigirà les deliberacions, permetrà a cada un expressar la seua opinió. En cas d'empat en les deliberacions, serà diriment el vot del president o presidenta. Les discussions i acords del Consell es porten a un llibre d'actes, que seran firmades pel president o presidenta i el secretari o secretària. El Consell podrà delegar permanentment les seues facultats, encara que naturalment les que siguen delegables, en un o més consellers o conselleres delegades, que actuaran mancomunadament o solidàriament, segons els termes del seu nomenament i ho farà constar en escriptura pública que haurà d'inscriure's en el Registre Mercantil.  
A aquest efecte, en els termes que preveu la Llei de societats de capital, els consellers o conselleres delegats nomenats, hauran de formalitzar un contracte amb la societat, que haurà de ser aprovat prèviament pel Consell d'Administració amb el vot favorable de les dues terceres parts dels seus membres. Els consellers o conselleres afectats hauran d'abstindre's d'assistir a la deliberació i de participar en la votació. El contracte aprovat haurà d'incorporar-se com a annex a l'acta de la sessió.»  
  
València, 17 de juliol de 2023.- El director general: Juan Manuel Ramón Paul.